CELEX: 32011R1114
Language: sl
Date: 2011-11-04 00:00:00
Title: Izvedbena uredba Komisije (EU) št. 1114/2011 z dne 4. novembra 2011 o razveljavitvi Uredbe (ES) št. 601/2008 o zaščitnih ukrepih v zvezi z nekaterimi ribiškimi proizvodi, uvoženimi iz Gabona in namenjenimi za prehrano ljudi Besedilo velja za EGP

5.11.2011   
            
            
               SL
            
            
               Uradni list Evropske unije
            
            
               L 288/23
            
         IZVEDBENA UREDBA KOMISIJE (EU) št. 1114/2011
   z dne 4. novembra 2011
   o razveljavitvi Uredbe (ES) št. 601/2008 o zaščitnih ukrepih v zvezi z nekaterimi ribiškimi proizvodi, uvoženimi iz Gabona in namenjenimi za prehrano ljudi
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 53(1)(b) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 601/2008 (2) se uporablja za nekatere ribiške proizvode s poreklom iz Gabona, namenjene za prehrano ljudi. Uredba določa laboratorijske preglede za vsako pošiljko takih ribiških proizvodov, da se zagotovi skladnost z ustreznimi mejnimi vrednostmi za težke kovine iz Uredbe Komisije (ES) št. 1881/2006 z dne 19. decembra 2006 o določitvi mejnih vrednosti nekaterih onesnaževal v živilih (3), za sulfite pa iz Direktive Evropskega parlamenta in Sveta št. 95/2/ES z dne 20. februarja 1995 o aditivih za živila razen barvil in sladil (4). Ti zaščitni ukrepi so bili sprejeti po tem, ko je inšpekcijski pregled Skupnosti leta 2007 razkril bistvene pomanjkljivosti gabonskega sistema za spremljanje.
            
         
               (2)
            
            
               Urad za prehrano in veterinarstvo je julija 2010 v Gabonu opravil nadaljnji inšpekcijski pregled za oceno vzpostavljenega sistema spremljanja pri proizvodnji ribiških proizvodov, namenjenih za izvoz v Unijo. Inšpekcijska ekipa je ugotovila izboljšave na področju zakonodaje, postopkov uradnega nadzora in laboratorijskih preiskav. Navedena so bila številna priporočila, ki jih je Gabon obravnaval. Poleg tega nadzor pred izvozom, ki ga izvaja Gabon, zdaj daje ustrezna jamstva, da se dovoli uvoz v Unijo ribiških proizvodov, namenjenih za prehrano ljudi.
            
         
               (3)
            
            
               Ker pregledi iz Uredbe (ES) št. 601/2008 niso več potrebni, je treba navedeno uredbo razveljaviti.
            
         
               (4)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Uredba (ES) št. 601/2008 se razveljavi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. novembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 31, 1.2.2002, str. 1.
   
      (2)  UL L 165, 26.6.2008, str. 3.
   
      (3)  UL L 364, 20.12.2006, str. 5.
   
      (4)  UL L 61, 18.3.1995, str. 1.